Ir-Regolament tal-Kummissjoni (KEE) Nru 1740/78
tal-25 ta’ Lulju 1978
li jemenda Regolament (KEE) Nru 1579/74 dwar il-proċedura biex tkun ikkalkulata t-taxxa tar-rifużjoni fuq il-prodotti proċessati miċ-ċereali u mir-ross u għall-iffissar bil-quddiem ta’ din it-taxxa għal dawn il-prodotti u għall-oġġetti ta’ l-ikel imħallta magħmula miċ-ċereali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea;
Wara li kkunsidrat ir-Regolament tal-Kunsill (KEE) Nru 2727/75 tad-29 t’Ottubru 1975 fuq l-organizzazzjoni komuni tas-suq taċ-ċereali [1], kif ġie emendat l-aħħar mir-Regolament (KEE) Nru 1254/78 [2], u b’mod speċjali l-Artikolu 24 tiegħu,
Billi minħabba l-bżonn li jkun hemm iżjed informazzjoni aġġornata disponibbli fuq l-importazzjonijiet ta’ ċerti prodotti, jeħtieġ li jingħata lok għal tagħrif iktar spiss mill-Istati Membri; billi Regolament (KEE) Nru 1579/74 ta’ l-24 ta’ Ġunju 1974 [3] irid għalhekk jiġi emendat;
Billi l-miżuri li jkopri dan ir-Regolament jaqblu ma’ l-opinjoni tal-Kumitat ta’ Ġestjoni taċ-Ċereali,
ADOTTAT DAN IR-REGOLAMENT:
Artikolu 1
Fl-Artikolu 5 tar-Regolament (KEE) Nru 1579/74, il-paragrafu li jmiss huwa hawnhekk miżjud:
"Iżda, fil-każ tal-prodotti li jaqgħu taħt is-sottotitoli 07.06 A, 23.02 A I u 23.02 A II tat-Tariffa Komuni tad-Dwana, dawn id-dettalji jridu jkunu mgħoddija lill-Kummissjoni kuljum."
Artikolu 2
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Lulju 1978.